Μιχάλης Δερτούζος

Ο Μιχάλης Δερτούζος (Michael Leonidas Dertouzos, 5 Νοεμβρίου 1936 - 27 Αυγούστου 2001) ήταν διακεκριμένος καθηγητής στο τμήμα Μηχανολόγων Μηχανικών και στο τμήμα Πληροφορικής στο Ινστιτούτο Τεχνολογίας της Μασσαχουσέτης (MIT) αλλά και διευθυντής του Εργαστηρίου Επιστήμης Υπολογιστών (LCS) στο ίδιο ίδρυμα από το 1974 μέχρι το 2001.

Κατά την διάρκεια της θητείας του εκεί, το LCS καινοτόμησε σε ένα εύρος πεδίων, συμπεριλαμβανομένων της αποκρυπτογράφησης του RSA, των λογιστικών φύλλων, του NuBus, του X Window System και του διαδικτύου. Ο Δερτούζος ήταν πρωτοπόρος στο να ορίσει το World Wide Web Consortium και να το φέρει MIT. Ήταν υποστηρικτής του Ρίτσαρντ Στάλμαν, του εγχειρήματος GNU και του Ιδρύματος Ελεύθερου Λογισμικού (FSF), ενώ υποστήριξε και την συνεχή παρουσία τους στο MIT.

Προέβλεψε από πολύ νωρίς την επέκταση της χρήσης ηλεκτρονικών υπολογιστών, και μαζί με τον επίσης ερευνητή του MIT Νίκολας Νεγρεπόντε υπήρξε από τους πρωτοπόρους σε πολλούς τομείς της τεχνολογίας, ανάμεσα στους οποίους και τον Παγκόσμιο Ιστό.

Το 1968 ήταν συνιδρυτής του Computek Inc., μιας εταιρείας γραφικών και έξυπνων τερματικών, μαζί με τους Μάρβιν Σ. Λιούις και Χιούμπερ Γκρέιχαμ.

Είχε γεννηθεί στην Αθήνα και ήταν γιος του Λεωνίδα Δερτούζου, αξιωματικού του Πολεμικού Ναυτικού.Η καταγωγή του είναι από τη νησί της Άνδρου,όπου και η υπάρχει η προτομή του για τη συνεισφορά του στην πληροφορική. Αποφοίτησε από το Κολλέγιο Αθηνών και φοίτησε στο Πανεπιστήμιο του Αρκάνσας με υποτροφία Φουλμπράιτ. Έλαβε το διδακτορικό του από το ΜΙΤ το 1964 και έγινε μέλος ΔΕΠ στο MIT. Επίσης, αναγορεύθηκε επίτιμος διδάκτορας του Τμήματος Πληροφορικής Α.Π.Θ. στις 20 Νοεμβρίου 2000.

Πέθανε στις 27 Αυγούστου 2001 στο Γενικό Νοσοκομείο της Μασαχουσέτης, σε ηλικία 64 ετών. Τάφηκε στο Α' Νεκροταφείο Αθηνών.

 Αποφθέγματα 
Κάναμε ένα μεγάλο λάθος πριν από 300 χρόνια όταν διαχωρίσαμε την τεχνολογία από τον ανθρωπισμό. Είναι καιρός να τα βάλουμε ξανά μαζί.- Μιχάλης Δερτούζος, Scientific American, Ιούλιος 1997.Οι δυνατότητες στην εποχή της σύγχρονης τεχνολογίας επισκιάζονται κάθε φορά από τις αρχαίες δυνάμεις που διαχωρίζουν τους πλούσιους από τους φτωχούς.- Μιχάλης Δερτούζος, Ιανουάριος 1999.

 Εργογραφία 

 Στα αγγλικά 

 Dertouzos, The Unfinished Revolution: Human-Centered Computers and What They Can Do For Us, 2001, ISBN 0-06-662067-8.
 Dertouzos, What Will Be: How the New World of Information Will Change Our Lives, 1997, ISBN 0-06-251479-2.
 "Communications, Computers and Networks", in Scientific American Special Issue on Communications, Computers, and Networks, September, 1991
 (co-author), Made in America: Regaining the Productive Edge, 1989, ISBN 0-262-04100-6.

 Στα ελληνικά 

 Τι μέλλει γενέσθαι, Νέα Σύνορα- Α.Α. Λιβάνης, ISBN 960-236-877-2
 Η ανολοκλήρωτη επανάσταση, Νέα Σύνορα- Α.Α. Λιβάνης, ISBN 960-14-0375-2

 Περαιτέρω μελέτη 

 Κ. Γουόργουικ "Scrubbing the future clean", Review of 'What will be' by Michael Dertouzos, New Scientist, σελίδα 44, 9 Αυγούστου 1997.

 Παραπομπές 

 Σύνδεσμοι 
 Ο Μιχάλης Δερτούζος άφησε φτωχότερο τον κόσμο της πληροφορίας
 http://www.mindtrap.gr/modules.php?op=modload&name=News&file=article&sid=140 
  https://web.archive.org/web/20050416002925/http://www.lcs.mit.edu/news/dertouzos.html
  https://web.archive.org/web/20050404124848/http://www.kurzweilai.net/bios/frame.html?main=%2Fbios%2Fbio0018.html
 Μιχάλης Δερτούζος: 5 χρόνια μετά το θάνατό του (Η Καθημερινή 26/08/2006)
 «Μιχάλης Δερτούζος: Ο οραματιστής του Διαδικτύου», άρθρο στον ιστότοπο της εφημερίδας «Η Καθημερινή», 29 Αυγούστου 2011.
 Προφορική συνέντευξη με τον Μιχάλη Δερτούζο. Ινστιτούτο Τσαρλς Μπάμπατζ, Πανεπιστήμιο της Μινεσότα.
 Βιογραφία στο KurzweilAI.net

Κατηγορία:Έλληνες επιστήμονες υπολογιστών
Κατηγορία:Αμερικανοί επιστήμονες υπολογιστών
Κατηγορία:Ελληνοαμερικανοί επιστήμονες
Κατηγορία:Έλληνες πανεπιστημιακοί του 20ού αιώνα
Κατηγορία:Απόφοιτοι του Τεχνολογικού Ινστιτούτου Μασαχουσέτης
Κατηγορία:Ενταφιασμοί στο Πρώτο Νεκροταφείο Αθηνών
Κατηγορία:Μέλη της Ακαδημίας Αθηνών